- Мы абмяркоўваем гэта на планёрках і прыходзім да высновы, што часцяком не хапае... тэм. Усё ж у нас краіна адносна невялікая, далёка не тыя маштабы, як, напрыклад, у суседняй Расіі, дзе могуць сабе дазволіць выбіраць "самы сок" са шматлікіх рэгіёнаў. У Беларусі інфармацыйных нагодаў менш - мабыць, гэта добра для большасці людзей, бо сведчыць пра спакойнае, зладжанае жыццё, але журналісту ў такіх умовах працаваць вельмі няпроста. Яшчэ адна істотная праблема - як ні дзіўна, кадравая. Кожны год журфак БДУ пакідаюць дзясяткі выпускнікоў, але частка з іх "раствараецца" на прасторах суседніх краін, а многія наогул не рэалізуюць сябе ў прафесіі і сыходзяць у іншыя сферы.